
НАРЕДБА 
ЗА ОПАЗВАНЕ НА ОБЩЕСТВЕНИЯ РЕД И ЧИСТОТАТА НА ТЕРИТОРИЯТА НА 
ОБЩИНА ТУТРАКАН
Приета с Решение №723 по Протокол №51 от 31.01.2019г. , изм. и доп. с Решение №38 по Протокол №8 от 25.01.2024г., изм. и доп. с Решение №319 по Протокол №32 от 28.05.2025г.
Глава Първа

ОБЩИ ПОЛОЖЕНИЯ

Чл. 1. С тази наредба се уреждат обществените отношения, свързани с условията и изискванията за осигуряване на обществения ред, опазване на собствеността и чистотата на територията на Община Тутракан.
Чл. 2. Наредбата определя задълженията, свързани с опазване на обществения ред, собствеността и чистотата, на всички учреждения, организации, юридически и физически лица, които осъществяват дейност, живеят или пребивават временно на територията на Община Тутракан, както и компетентните органи и правомощията им за констатиране и санкциониране на нарушенията по тази наредба.
Чл. 3. Заповедите на кмета на Общината и кметовете на кметства относно обществения ред са задължителни за всички учреждения, организации, юридически и физически лица, които осъществяват дейност, живеят или пребивават временно на територията на Община Тутракан.
Глава Втора
ОБЩЕСТВЕН РЕД
Чл. 4. Забранява се извършването на непристойни прояви, изразяващи се в упражняване на физическо насилие, употреба на ругатни и други нецензурни изрази на публично място, както и оскърбително отношение и държание към гражданите, както и всякакви други действия, които нарушават общоприетите морални норми за поведение на обществени места.
Чл. 5. (1) Забранява се носенето и/или ползването на обществени места на ножове с дължина на острието над 12 см., саби, брадви, боксове и други предмети, които са пригодени за извършване на физическо разкъсване на твърди тела или са предназначени за лична отбрана или нападение.
(2) Забраната по ал. 1 не се отнася за случаите, в които посочените предмети са част от национална носия или носенето и/или използването им е необходимо за изпълнението правно регламентирана дейност, за упражняването на занаят или професия или за извършването на ремонтни дейности.
Чл. 6. Забранява се използването на пневматично оръжие и пиротехнически изделия – фойерверки от категория 1, 2 и 3 по смисъла на ЗОБВВПИ на обществени места (с изключение на спортните стрелбища) освен когато това е необходимо за военни цели или за нуждите на организирани спортни или културни мероприятия.
Чл. 7. Забранява се достъпа на лица, носещи газово оръжие, до заведения за хранене и развлечение, зали за хазартни игри, училища, детски градини, стадиони, спортни зали, игрища и други обществени места.
Чл. 8. Забранява се употребата на запалителни материали, паленето на огън и хвърлянето на неугасени предмети на тротоари, улици, паркове и други обществени места.

Чл. 9. Забранява се организирането и провеждането на хазартни игри в сгради – публична държавна или общинска собственост, в прилежащите им площи, както и по улиците, площадите, парковете, зелените площи, както и други обществени места.

Чл. 10. Забранява се системното извършване на покупко-продажба на валута и валутни ценности, освен в лицензираните за тази цел обекти.
Чл. 11. Забранява се употребата на алкохолни напитки по улиците, площадите, парковете, зелените площи и други места публична държавна или общинска собственост или обществени места.
(2) Забраната по ал. 1 не се отнася за случаите на организирани и  разрешени по надлежния ред празненства, чествания, събори и други прояви, както и когато консумацията се извършва в рамките на надлежно регистрирани за това търговски обекти.

Чл. 12. Поставянето на указателни табели на улиците и парковете, както и промяната им се извършва от Общината или с нейно разрешение.
Чл. 13. Забранява се премахването на евакуационни врати, преграждането на евакуационни коридори и стълбища,  складирането на материали или монтаж на уреди и съоръжения, възпрепятстващи евакуацията.
Чл. 14. Забраняват се действия, с които се възпрепятства преминаването на автомобили със специален режим на движение.
Чл. 15. Забранява се къпането и плуването по река Дунав и другите водоеми на територията на Общината, освен в предназначените за това места.
Чл. 16. (Отм. с Решение №38 по Протокол №8 от 25.01.2024г.)
Чл.16а    /нов с Реш. №38/25.01.2024г./     (1) Забранява се зареждане на обекти за производство, съхраняване и търговия и на обекти в областта на услугите, разкрити и разположени в зони и територии, предназначени за жилищно строителство, рекреационни зони и територии и зони със смесено предназначение, както и в жилищни сгради и сгради със смесено предназначение, за времето от 23:00ч. до 8:00 ч.

(2) Забранява се озвучаването от физически лица или от обекти по ал. 1 и на открити площи в зони и територии, предназначени за жилищно строителство, рекреационни зони и територии и зони със смесено предназначение, включително когато озвучаването се излъчва от място извън строителните граници на селищната територия или от неурбанизирана територия за времето от 14:00ч. до 16:00ч. и от 23:00ч. до 8:00ч., с изключение на териториите на религиозни храмове, автогари, морски гари и при използването на системи за предупреждение и оповестяване на населението при бедствия.

(3) Забранява се озвучаването на открити площи в зони и територии, предназначени за жилищно строителство, рекреационни зони и територии и зони със смесено предназначение от пътни транспортни средства, с изключение на моторни превозни средства със специален режим на движение.

(4) Забранява се излъчването на шум по време на строителство за времето от 14:00ч. до 16:00ч. и от 23:00ч. до 8:00ч.

(5) Изключения от забраната по ал. 2 се допускат при провеждане на обществени мероприятия на открито, като озвучаването на тези мероприятия се осъществява при условия и по ред, определени с наредбата.    
Чл. 17. Забранява се провеждането на сватбени, семейни и други частни събирания, с които се нарушава обществения ред и спокойствието на гражданите, на места – общинска собственост (тротоари, площади, улици, градини, паркове и др.).

Чл. 18. (1) При използването на обществения транспорт се забранява: 

1. Употребата на алкохол и тютюневи изделия;
2. Изхвърлянето на отпадъци;

3. Викането, пеенето, шумния говор, използването на музикални инструменти, озвучителни системи и други устройства, възпроизвждащи музика, говор или шум, както и всякакви други действия, с които се нарушава спокойствието на останалите пътници и/или на водачите на транспортното средство;

4. Превозването на кучета без намордник, с изключение на кучета водачи.
Чл. 19. (1) /изм. и доп. с Реш. №38/25.01.2024г./  Работното време на заведения за хранене и развлечения, интернет зали, зали за хазартни игри и игрални зали и други подобни, находящи се в многофамилни жилищни или не жилищни сгради, е от 08.00 до 23.00 часа, а за нежилищни сгради от 06.00 до 23.00 часа, като се определя от лицата осъществяващи търговска дейност.
(2) /изм. и доп. с Реш. №38/25.01.2024г./   Обектите в нежилищни сгради могат да упражняват своята дейност след 23.00 часа само след получаване на Разрешение /Запове/ за удължено работно време, издадено от Кмета на Общината или упълномощено от него лице, при условия и ред посочени в настоящата Наредба.

(3) /изм. и доп. с Реш. №38/25.01.2024г./  За издаване на Разрешение за удължено работно време, лицето осъществяващо дейността подава заявление по образец до Община Тутракан. Към заявлението се прилага заверено копие на протокол от РЗИ-Силистра удостоверяващ спазването на еквивалентните нива на шума съгласно чл.16б от ЗЗШОС и ако е приложимо – заверено копие на Удостоверение за утвърдена категория или временно удостоверение за открита процедура по категоризиране на туристически обекти по Закона за туризма или разрешение от Държавната агенция по хазарта, както и пълномощно, ако заявлението се подава от упълномощено лице.
(4) Разрешението за удължено работно време се издава в срок от 14 дни, след подаване на заявлението, като същото се издава със срок от една година. При изтичането на срока на разрешението се подава ново заявление по предвидения ред.
(5) Разрешението за удължено работно време се отнема със заповед на кмета на Община Тутракан или упълномощено от него лице за период от 12 месеца в следните случаи:
1. При констатиране с влезли в сила наказателни постановления за нарушения на две или повече нарушения по тази Наредба - за период от 12 месеца. 
2. При мотивирано искане от органите на РУ – гр.Тутракан към ОД на МВР Силистра, във връзка с нарушаване на обществения ред при или по повод функционирането на обекта.

(6) Забранява се извършването на търговска дейност в часове извън разрешените. 
(7) Не се издава разрешение за удължено работно време когато:
1. Не са представени всички изискуеми документи съгласно ал.3, респективно представените документи не отговарят на изискванията.
2. Ако обектът се намира в многофамилна жилищна сграда.
Чл. 20. Забранява се построяването без писмено разрешение, издадено от Кмета на Община Тутракан, на панаирни съоръжения, временни постройки, поставянето на търговски съоръжения (маси, сергии, кабини, витрини и др.), както и устройването на зони за търговска дейност или улична търговия, по: 
1. улиците, 
2. тротоарите, 
3. площадите, 
4. парковете и зелените площи, 
5. междублоковите пространства или други обществени места.  
Чл. 21. (1) Граждани, сдружения, политически партии и други обществени организации могат да провеждат събрания, митинги и манифестации при спазване на изискванията на Закона за събранията, митингите и манифестациите .
(2) Граждани, сдружения, политически партии и други обществени организации могат да провеждат масови обществени прояви, извън посочените в ал. 1, само след предварително писмено разрешение от Кмета на Общината. 
(3) Обществени прояви по ал. 2 могат да се провеждат на територията на Община Тутракан в часовите интервали между 07:00 и 23:00 часа. Изключение се допуска само с изрично разрешение на кмета на Общината, ако масовата проява е от важно обществено значение.
(4) В масовите обществени прояви по ал. 2 не могат да участват граждани, които:
1. носят оръжие или други специално предназначени или приспособени предмети, които може да се използват против живота и здравето на хората или за причиняване на материални щети;
2. са в очевидно пияно състояние;
3. са маскирани с цел да се затрудни тяхното разпознаване.
(5) За провеждането на масова обществена проява на открито организаторите уведомяват писмено кмета на общината, като посочват организатора, целта, мястото и времето на проявата, адрес за кореспонденция, телефон или електронна поща най-малко 7 дни преди началото й. 
(6) Когато времето и мястото на масовата проява създават условия за нарушаване на обществения ред или безопасността на движението, кметът на общината предлага промяната им.
(7) Когато има постъпили две уведомления за провеждане на масовои мероприятия на едни и същи ден, час и място, Кметът на Общината съдейства за разрешаване на спора по провеждането между организаторите. Ако между организаторите не бъде постигнато споразумение, разрешава се провеждането на мероприятието, за което първо е получено уведомление.
(8) Кметът на общината може с мотивирана писмена заповед да забрани провеждането на обществената проява в срок до 48 часа преди нейното провеждане, когато има несъмнени данни, че:
1. са насочени към насилствено изменение на конституционно установения ред или срещу териториалната цялост на страната;
2. застрашават обществения ред в съответното населено място;
3. застрашават народното здраве при предварително обявена епидемична обстановка;
4. нарушават правата и свободите на другите граждани.
(9) Организаторът на проявата и другите заинтересовани от заповедта лица могат да я обжалват в сроковете и по реда на Административно-процесуалния кодекс.

(10) За провеждането или непровеждането на проявата кметът на общината уведомява незабавно компетентните органи на Министерството на вътрешните работи. 
(11) Масовата проява се ръководи от организаторите, подписали уведомлението по чл. 21, ал. 5, които вземат необходимите мерки за осигуряване на реда при провеждането му. Участниците в проявата са длъжни да спазват указанията на организаторите за запазване на реда. 

(12) Кметът на общината или определени от него лица прекратяват по всяко време масовата обществена проява, когато не е организирана или не се провежда при условията и по реда, установени с тази наредба.

(13) Всеки организатор или участник отговаря за вредите, които по негова вина са причинени при провеждането на проявата.

Глава Трета
ОБЩЕСТВЕНО ИМУЩЕСТВО
Чл. 22. Общинската и държавната собственост се управляват в интерес на обществото, съобразно предназначението им, за нуждите, за които са предоставени, и при спазване на изискванията и по реда на Закона за общинската собственост, Закона за държавната собственост и Правилниците за прилагането им.
Чл. 23. (1) Забранява се извършването на действия, с които се поврежда или замърсява общинско или държавно имущество, както и принадлежностите към това имущество и елементите на градско обзавеждане съгласно чл. 56 от Закона за устройство на територията.
(2) Забранява се извършването на действия, с които се повреждат или замърсяват мемориалните плочи и скулптурните паметници на територията на Община Тутракан.
(3) Забранява се драскането и/или писането върху елементите на градско обзавеждане съгласно чл. 56 от Закона за устройство на територията, мемориалните плочи и скулптурните паметници на територията на Община Тутракан.
Чл. 24. Забранява се самонастаняването или завземането и преграждането, постоянно или временно, по каквато и да е причина на цели или отделни части от Общински или държавни сгради, благоустроени територии, пътища, улици и тротоари, паркове и зелени площи, общински и държавни земи и други имоти.
Чл. 25. (1) Местата за постоянно поставяне на обяви, реклами, некролози и др. се определят от Кмета на Общината. 
(2) Забранява се писането, драскането и лепенето на обяви, реклами, некролози и др. по стените на сградите и оградите на имоти – държавна или общинска собственост, оградите, на електрическите и други стълбове и др.
(3) Забранява  се  повреждането  на  рекламните, агитационните  и  други  материали, поставени на определените за това места, съгласно ал. 1.
Чл. 26. (1) Забранява се: 
1. Преминаването през тревните площи в парковете
2. Пашата на животни в тревните площи в парковете и другите зелени площи.
3. Късането на цветя, чупенето, отсичането и повреждането на дървета и храсти в парковете и зелените площи. 
4. Изрязването на имена, думи, знаци и инициали върху дърветата в парковете и зелените площи.
5. Разместването без разрешение на общинските органи на различните съоръжения в детски или ученически спортни площадки, както и на пейки в парковете.
6. Ползването на съоръженията на детски площадки от непълнолетни и пълнолетни лица.
7. Забранява се запушването, повреждането или изхвърляне на отпадъци в уличните решетки на дъждоприемните шахти.
Чл. 27. Забранява се преминаването на превозни средства, включително такива теглени с животинска тяга, през паркове, градини, тротоари, детски площадки и зелени площи, освен за целите на обслужване и поддържане на съответните места.
Чл. 28. (1) Забранява се на собствениците на селскостопански инвентар и на моторни превозни средства, които са спрени от движение, да ги държат и съхраняват върху терени публична или частна общинска собственост.

(2) Посоченото в ал. 1 имущество се отстранява от упълномощени от кмета на Общината лица за сметка на собственика му, в случай че не бъде премахнато в 14-дневен срок от налагането на наказание по ал. 1. 

Глава Четвърта
ЧИСТОТА И ОКОЛНА СРЕДА
Чл. 29. Поддържането на чистотата и околната среда на територията на Община Тутракан е задължение на учрежденията, организациите, всички физически и юридически лица живущи или временно пребиваващи или осъществяващи дейност на територията на Общината и на общинската администрация.

Чл. 30. /доп. с Реш. №38/25.01.2024г./ Забранява се: 
1. Преместването на съдовете за смет и кошчетата от определените им места.
2. Запалването на сметта в съдовете за смет и на площадките им.
3. Изхвърлянето в съдовете за смет на: 
а. пожароопасни, избухливи и токсични вещества, електрически батерии и други опасни отпадъци; 

б. строителни отпадъци;
в. тор и животински отпадъци;

4. Изхвърлянето на битова смет и други отпадъчни материали извън съдовете за смет и поставените за целта кошчета.

5. Натрупването и разпиляването на строителни материали и отпадъци извън границите на обектите и строителните площадки.

6. Складирането   и/или   съхранението   на   животински   тор   и   други отпадъци в чертите на населените места на общината.
7. Използването на пътни превозни средства, теглени от животинска тяга в населените места на общината, когато животните са без поставени предпазни престилки.

8. /нова. с Реш. №38/25.01.2024г./ Хвърлянето на хранителни отпадъци и др. от жилищни и нежилищни сгради, и поставянето им на улици, тротоари, междублокови пространства и зелени площи, с което се създава условия за възникване и разпространение на болести и неприятели.

Чл. 31. (1) Забранява се товаро-разтоварителната дейност и/или слкадирането на строителни материали, дърва за огрев, въглища и други твърди горива в зелените площи и парковете. 
(2) Забранява се разтоварването и/или складирането на строителни материали, дърва за огрев, въглища и или други твърди горива в междублоковите пространства и на тротоарите, когато с това не се оставя достатъчно място за  движение на пешеходци.

(3) Извън случаите по ал. 2, разтоварените и/или складираните в междублоковите пространства и на тротоарите строителни материали, дърва за огрев, въглища и др. се обработват и прибират от собствениците им в 7-дневен срок от получаването им, след което замърсените места задължително се почистват.

(4) При изключителни обстоятелства, срокът по ал. 3 може да бъде удължен с писмено разрешение, издадено от кмета на Общината или оправомощени от него длъжностни лица. 
Чл. 32. Забранява се отвеждането на води от строителните площадки, бетоновите възли и други към уличните платна. Същите могат да се отвеждат към уличните дъждоприемни шахти или поливни ями, след осигуряване на необходимите защити. 
Чл. 33. Забранява се приютяването на бездомни кучета и/или котки във входовете и прилежащите територии на жилищните сгради, включително предлагането на храна и хранителни отпадъци на безстопанствени кучета и котки на обществени места. 
Чл. 34. Забранява се използването на изворните чешми на територията на Община Тутракан за миене на МПС и друга техника.
Чл. 35. (1) Забранява се:
1. Поставянето над нивото на парапета на балконите и терасите на неукрепени предмети;

2. Поставянето на цветя, които не са здраво закрепени, по терасите, балконите и прозорците на многофамилните жилищни сгради.
Чл. 36. (1) При снеговалеж и заледяване, всички административни ръководители на учреждения, еднолични търговци, търговски дружества и домоуправители са длъжни да организират своевременно и постоянно почистване на прилежащите им тротоари и работни площадки в района на обектите, за осигуряване на нормален работен процес и безопасно движение.
(2) Собствениците на индивидуални жилища имат задълженията по ал. 1 по отношение на прилежащите към недвижимите им имоти територии. 
(3) При почистването на снега се забранява:
1. Натрупването му върху тротоарите, без да се остави достатъчно място за движението на пешеходците
2. Натрупването на сняг върху почистени улици;
3. Натрупването на сняг в обсега на автобусните спирки и срещу входове на гаражи. 
4. Складирането на сняг в близост до кръстовища и пешеходни пътеки.
Глава Пета
РЕД ЗА ОТГЛЕЖДАНЕ НА ДОМАШНИ И ДЕКОРАТИВНИ ЖИВОТНИ
Чл. 37. /изм. и доп. с Реш. №38/25.01.2024г./ 
           (1) Лицата, които имат постоянен или настоящ адрес на територията на община Тутракан и са собственици на домашни и декоративни животни са длъжни да ги регистрират в Община Тутракан в тримесечен срок от датата на придобиването на животното.
(2) Забранява се:

1. пашата и свободното пускане на животни в границите на населените места, намиращи се на територията на Община Тутракан;
2. /изм. и доп. с Реш. №38/25.01.2024г./ разхождането на домашни и декоративни животни в дворовете на учебните и детски заведения, болнични заведения, административни сгради, спортни и детски площадки и на места, обозначени от общините със забранителни знаци;
3. /изм. и доп. с Реш. №38/25.01.2024г./ Извеждане на куче/ кучета без повод, а на агресивни кучета- и без намордник. Поводът и намордникът не са задължителни на местата за разхождане на кучета – домашни любимци, определени със заповед на кмета на Общината

4. отглеждането на животни в районите на охранителни и вододайни зони за питейна вода;
(3) Лицата, извеждащи животни  на  паша  са длъжни  да почистват улиците, по които минават животните им.
(4) /изм. и доп. с Реш. №38/25.01.2024г./ Лицата, разхождащи декоративни животни и домашни любимци, са длъжни  да почистват екскрементите им от  улиците, пътните платна, тротоари и зелени площи, по които преминават.

(5) Собственикът на животното е длъжен да вземе всички мерки за предотвратяване безнадзорното напускане на животното от мястото на разхождането и/или отглеждането му.
(6) Когато собственикът на животно не може да полага грижи за него, го предава в приют, спасителен център, друг животновъден обект или на нов собственик, който да го отглежда в съответствие с физиологичните и поведенческите му особености.
(7) Собствениците на умрели животни са длъжни да ги предават на Екарисаж за обезвреждане, а при липса на такъв – да ги загробват на определените за това места.
Чл. 38. (1)   Кметът  на  общината  организира  улавянето  и  изолирането  на скитащи се кучета в населените места на община Тутракан.
(2) Неидентифицирано животно, съгласно Наредба № 61 от 9 май 2006 г. за условията и реда за официална идентификация на животните, за които не са предвидени изисквания в регламент на Европейския Съюз, което не е придружавано от собственика се счита за безстопанствено и се третира съгласно Закона за ветеринарномедицинската дейност.

(3)  Животни по ал. 2, непридружавани от собствениците си, извън населените места се третират като дивеч и подлежат на ловуване.
(4) Животни,  чието агресивно  поведение  представлява опасност за живота  и  здравето   на  хората  и  животните  се   подлагат  на  незабавна евтаназия съгласно чл.179, ал.3, т.4 от Закона за ветеринарномедицинската дейност.

Чл. 39. (1) В Общината Тутракан се завежда регистър за всички регистрирани кучета със следните данни:
1. Трите имена на собственика и постоянния му адрес;
2. Адрес, на който пребивава кучето;
3. Име на кучето, порода, външни белези;
4. Имунизационен паспорт – номер, дата на издаване, издател;                   
5. Дата на имунизация през съответната година. 

Глава Шеста
АДМИНИСТРАТИВНОНАКАЗАТЕЛНИ РАЗПОРЕДБИ
Чл. 40. (1) /изм. с Реш. №38/25.01.2024г., изм. и доп. с Реш. №319/28.05.2025г., в сила считано от датата определена в Решение  на Съвета на Европейския съюз за приемането  на еврото от Република България/  На лице, което наруши разпоредбите на чл. 15, 19, 23, ал. 1 и 3, 25, 26, 30, 33 и 37 се налага глоба, съответно имуществена санкция в размер от 100 до 200 лева/51,13 до 102,26 евро.
(2) /изм. с Реш. №38/25.01.2024г, изм. и доп. с Реш. №319/28.05.2025г., в сила считано от датата определена в Решение  на Съвета на Европейския съюз за приемането  на еврото от Република България/   ./ Когато нарушението по ал. 1 е извършено повторно, глобата, съответно имуществената санкция е в размер от 200 до 400 лева./102,26 до 204,52 евро
Чл. 41. (1) /изм. с Реш. №38/25.01.2024г., изм. и доп. с Реш. №319/28.05.2025г., в сила считано от датата определена в Решение  на Съвета на Европейския съюз за приемането  на еврото от Република България/  / На лице, което наруши разпоредбите на чл. 9 и 10 се налага глоба, съответно имуществена санкция в размер от 200 до 400 лева./102,26 до 204,52 евро
(2) /изм. с Реш. №38/25.01.2024г., изм. и доп. с Реш. №319/28.05.2025г., в сила считано от датата определена в Решение  на Съвета на Европейския съюз за приемането  на еврото от Република България/  / Когато нарушението по ал. 1 е извършено повторно, глобата, съответно имуществената санкция е в размер от 400 до 700 лева./204,52 до 357,90 евро
Чл. 42. (1) /изм. с Реш. №38/25.01.2024г. изм. и доп. с Реш. №319/28.05.2025г., в сила считано от датата определена в Решение  на Съвета на Европейския съюз за приемането  на еврото от Република България/  / На лице, което наруши разпоредбите на чл. 31 и 36, ал. 3 или не изпълни задълженията си по чл. 36, ал. 1 и 2, се налага глоба в размер от 200 до 300 лева/102,26 до 153,39 евро, а за юридическите лица – имуществена санкция в размер от 200 до 400 лева./102,26 до 204,52 евро
(2) /изм. с Реш. №38/25.01.2024г., изм. и доп. с Реш. №319/28.05.2025г., в сила считано от датата определена в Решение  на Съвета на Европейския съюз за приемането  на еврото от Република България/  Когато нарушението по ал. 1 е извършено повторно, глобата е в размер от 300 до 500 лева/153,39 до 255,65 евро , съответно имуществената санкция е в размер от 400 до 700 лева./204,52 до 357,90 евро
Чл. 43. (1) /изм. с Реш. №38/25.01.2024г., изм. и доп. с Реш. №319/28.05.2025г., в сила считано от датата определена в Решение  на Съвета на Европейския съюз за приемането  на еврото от Република България/  На лице, което наруши разпоредбата на чл. 20, се налага глоба, съответно имуществена санкция в размер от 300 до 500 лева./153,39 до 255,65 евро
(2) /изм. с Реш. №38/25.01.2024г. изм. и доп. с Реш. №319/28.05.2025г., в сила считано от датата определена в Решение  на Съвета на Европейския съюз за приемането  на еврото от Република България/ Когато нарушението по ал. 1 е извършено повторно, глобата, съответно имуществената санкция е в размер от 400 до 700 лева./204,52 до 357,90 евро
Чл. 44. (1) /изм. с Реш. №38/25.01.2024г., изм. и доп. с Реш. №319/28.05.2025г., в сила считано от датата определена в Решение  на Съвета на Европейския съюз за приемането  на еврото от Република България/ На лице, което извършва търговска дейност в нарушение на разпоредбата на чл. 19, се налага глоба, съответно имуществена санкция в размер от 300 до 500 лева./153,39 до 255,65 евро
(2) /изм. с Реш. №38/25.01.2024г., изм. и доп. с Реш. №319/28.05.2025г., в сила считано от датата определена в Решение  на Съвета на Европейския съюз за приемането  на еврото от Република България/ Когато нарушението по ал. 1 е извършено повторно, глобата, съответно имуществената санкция е в размер от 400 до 700 лева./204,52 до 357,90 евро
Чл. 45. /изм. с Реш. №38/25.01.2024г., изм. и доп. с Реш. №319/28.05.2025г., в сила считано от датата определена в Решение  на Съвета на Европейския съюз за приемането  на еврото от Република България/ На лице, което организира или провежда масово обществено мероприятие в нарушение на разпоредбата на чл. 21, се налага глоба в размер от 200 до 400 лева/102,26 до 204,52 евро, съответно имуществена санкция в размер от 300 до 600 лева./153,39 до 306,78 евро
Чл. 46. (1) /изм. с Реш. №38/25.01.2024г. изм. и доп. с Реш. №319/28.05.2025г., в сила считано от датата определена в Решение  на Съвета на Европейския съюз за приемането  на еврото от Република България/  На лице което наруши разпоредба на тази Наредба извън случаите по чл. 40-46 се налага глоба, съответно имуществена санкция в размер от 150 до 300 лева./76,69 до 153,39 евро
(2) изм. и доп. с Реш. №319/28.05.2025г., в сила считано от датата определена в Решение  на Съвета на Европейския съюз за приемането  на еврото от Република България/  Когато нарушението по ал. 1 е извършено повторно, глобата, съответно имуществената санкция е в размер от 300 до 500 лева./153,39 до 255,65 евро
Чл. 47. Актовете за установяването на нарушенията по тази Наредба се съставят от длъжностни лица, определени от Кмета на Община Тутракан и от полицейските органи от състава на „Охранителна полиция” в РУ- гр. Тутракан при ОД на МВР Силистра.
(2) Наказателните постановления се издават от Кмета на Община Тутракан или от изрично упълномощено от него длъжностно лице.
Чл. 48. Установяването на нарушенията, съставянето на актовете, издаването и обжалването на наказателните постановления, издадени за нарушения на тази наредба се извършват по реда на Закона за административните нарушения и наказания.
Чл. 49. Независимо от административнонаказателната отговорност по тази Наредба, нарушителите са длъжни да възстановят направените разходи за отстраняване на вредните последици от извършеното от тях нарушение.
ДОПЪЛНИТЕЛНИ РАЗПОРЕДБИ

§1. По смисъла на тази наредба:

1. „масови обществени прояви” са спортни мероприятия, провеждани извън съответните спортни съоръжения – лекоатлетически кросове, щафети, маратони и др.; колоездене – приложно, планинско или на шосе; стрийтбол; плажен волейбол; екстремни, моторни и др. спортове; киноложки или др. изложби на домашни любимци и породи животни; концерти, панаири; фестивали; изложения и рекламно-промоционални мероприятия на открито, дарителски кампании; открити подписки; публични прояви на религиозни институции, провеждани извън молитвените домове; организиране на циркови представления, карнавали; шествия в т.ч. религиозни и траурни; празнични илюминации или заря и други подобни прояви.
2. „обществено място” е общодостъпно за всяко лице място, като обществен транспорт, заведения за хранене, търговски, спортни или развлекателни обекти, кина, театри, стадиони, зали и други.

3. „прилежащите към недвижимите имоти територии” са:

а. Към   жилища   и   дворове   при   индивидуално,   кооперативно   и сключено застрояване-отсечките от тротоарите, съответстващи на уличните регулационни линии на парцелите.
б.   Към  жилищни   комплекси-териториите,   ограничени   от  пълната проекция на блоковете върху терена.
в.  Към заведения, офиси, производствени и административни сгради, складови помещения, гаражи, паркинги и други подобни - отсечките от тротоарите, съответстващи на фасадите на границите на обектите.
г.   Към  павилиони,  фургони,  маси за улична  и  пазарна търговия, строителни площадки  и други подобни - територия не по-малка от площта на обекта.
ПРЕХОДНИ И ЗАКЛЮЧИТЕЛНИ РАЗПОРЕДБИ

§2. Настоящата Наредба влиза в сила 3 дни след обнародването й във вестник „Тутракански глас”.
§3/ нов с Реш. №319/28.05.2025г. /   Предлаганите и приети промени са в съответствие с § 60 от преходните и заключителни разпоредби на Закона за въвеждане на еврото в Република България и влизат в сила от датата, определена с Решение на ЕС за приемане на еврото в Република България.

